OpenLLM-France/wikimedia huggingface dataset:
# Shag Rocks (Geòrgia del Sud)

* Per a altres significats, vegeu «Shag Rocks».
Shag Rocks (en castellà:Islas Aurora) són sis petites illes deshabitades situades a l'extrem occidental de Geòrgia del Sud a 240 km de l'illa principal de l'arxipèlag de Geòrgia del Sud i a 1000 km de les illes Malvines. A 16 km al sud-est es troba Black Rock. Black Rock té les coordenades de 53° 39′ S, 41° 48′ O﻿ / ﻿53.650°S,41.800°O﻿ / -53.650; -41.800﻿ (Black Rock).
La superfície total que ocupen les Shag Rocks és menor de 20 hectàrees. El punt més alt fa 75 m. La seva temperatura mitjana anual és de -1.2 °C i rarament arriben als 15 °C. No tenen una vegetació significativa.
La fauna es compon d'ocells marins entre ells els corbs marins imperial de Georgia del Sud (en anglès Shags) que donen el nom a aquestes illes.
Les Shag Rocks probablement van ser descobertes per Jose de la Llana el 1762, i el nom d'illes Aurora el van rebre pel nom del seu vaixell. Més tard van ser redescobertes per James Sheffield (1826) i van rebre el nom actual en anglès. El primer que hi va posar els peus va ser un geòleg argentí l'any 1956.
Formen part del Territori d'Ultramar Britànic (British overseas territory) de Geòrgia del Sud i les Illes Sandwich i des de 1985 van passar a ser de les Falkland Islands Dependencies.
Argentina també reivindica aquesta zona. En la Guerra de les Malvines de 1982 no van arribar a ser escenari de combats.

## Enllaços externs

* CIA World Factbook Entry South Georgia Arxivat 2015-08-13 a Wayback Machine.
* The Shag Rocks, South Atlantic Ocean at Britlink. Arxivat 2008-10-30 a Wayback Machine.
# Segimon Arquer

Segimon Arquer (Càller, Sardenya 1523 - Toledo 1571) fou un humanista i teòleg sard.
Pertanyia a una família d'infançons aragonesos de l'estament militar, i vinculat a l'alta burocràcia. Estudià dret a la Universitat de Pisa i el 1547 teologia a Siena. Col·laborà en la Cosmographia de Sebastian Münster amb la breu monografia Sardiniae brevis historia et descriptio (1550) interessant per les referències a la situació del bilingüisme català-sard a Sardenya i pels atrevits atacs contra l'actuació de la inquisició. El 1554 fou nomenat advocat fiscal, però la seva lluita contra els privilegis de la noblesa feudal provocà el seu empresonament el 1556. El 1557 fou alliberat i restà a la cort. Era amic de Gaspar de Centelles, amb qui va mantenir correspondència, i quan aquest fou jutjat per la inquisició el 1563 fou novament arrestat, acusat de luteranisme i de refusar el dogma de la transsubstanciació. Després d'un procés llarg interromput per dues evasions de les presons inquisitorials, va morir cremat a la foguera.

## Obres

Sigismondo Arquer, Sardiniae brevis historia et descriptio, Cagliari, CUEC, 2007, ed. or. 1550 en Sebastian Münster, Cosmographia universalis.

## Referències

* 1 2 «Segimon Arquer». Gran Enciclopèdia Catalana. Barcelona: Grup Enciclopèdia Catalana.
* ↑ Martínez i Seguí, Joan Alfred; Monzon i Arazo, August; Colomer Segura, Ana. Soli Deo gloria: El llegat de Joan Calví (1509-1564) i la construcció de la modernitat. València: Universitat de València, 2013-10-31. ISBN 9788437092287.

## Bibliografia

* Marcello M. Cocco, Sigismondo Arquer: dagli studi giovanili all'autodafé, Cagliari, Deputazione di Storia patria per la Sardegna, 1987.
* Pasquale Tola, Dizionario biografico degli uomini illustri della Sardegna, vol I, 91-92, Torino, 1938.
* Dionigi Scano, Memorie e documenti. Sigismondo Arquer, "Archivio storico sardo", XIX, I-II, 1935.
* Salvatore Loi, Sigismondo Arquer. Un innocente sul rogo dell'inquisizione. Cattolicesimo e protestantesimo in Sardegna e Spagna nel '500, Cagliari, 2003.
* Raimondo Turtas, Antonio Parragues de Castillejo arcivescovo di Cagliari e Sigismondo Arquer a confronto, in ‘‘Archivio storico sardo, XXXIX, 1998.
* Massimo Firpo, Alcune considerazioni sull'esperienza religiosa di Sigismondo Arquer, in "Rivista storica italiana", CV, II, 1993, 411-475.
* Giulio Angioni, Le fiamme di Toledo, Palermo, Sellerio, 2006.
# Segimer

Segimer o Sigimer, nom que vol dir "el conqueridor", (en llatí Segimerus) era un cap dels queruscs, germà de Segestes.
Va ser un dels dirigents de la revolta dels queruscs l'any 9. Estava al costat d'Armini en el moment de la derrota de Publi Quintili Varus a la batalla del bosc de Teutoburg.
L'any 15 es va rendir junt amb el seu fill Sesitaces al romà Estertini, lloctinent de Germànic Cèsar. Va ser desterrat a Colònia. Segimer va ser perdonat, però el seu fill va tenir dificultats per obtenir l'indult, ja que era acusat pels que havien sobreviscut a la derrota de Varus com un dels que havia maltractat les restes del general romà. En parlen Tàcit i Estrabó. El pare d'Armini, amb el que de vegades se'l confon, també portava el mateix nom.

## Referències

* ↑ Smith, William (ed.). «Segimerus». A Dictionary of Greek and Roman biography and mythology. [Consulta: 4 març 2021].
# Segimon Claveria i Teulats

Segimon Claveria i Teulats (Vic, Osona, 17 d'octubre de 1904 - 18 de desembre de 2010) fou un compositor català autor de més de 80 sardanes, 2 misses i 2 sarsueles, entre altres peces musicals. Instrumentista de clarinet i contrabaix, va repartir la seva dedicació professional entre diversos estaments musicals de la zona de Vic o de Barcelona. També fou professor de l'Escola de Música de Vic durant més de 35 anys i director de l'Orfeó Vigatà.
Va començar a escriure sardanes als 18 anys i va escriure la darrera quan ja havia complert el seu centenari. El seu nom es Amorosa. Com a músic de cobla, l'any 1954 creà una de les poques cobles de sardanes vigatanes: La Principal de Vic i posteriorment tocà el contrabaix a la cobla Canigó. Finalment com a músic versàtil, dirigí l'Orfeó Vigatà entre els anys 1931 i 1934.
Va rebre diferents premis al llarg de la seva carrera. Podem anomenar el premi Joaquim Serra de 1964 per la sardana Complanta a Joaquim Serra, el premi Diada de la Sardana (Pau Casals) per Enyorant a Pau Casals, el tango Bella Mauriel, una simfonia per la Cobla Ciutat de Lleida o el poema per cobla Diumenge.
El mestre Claveria dominava quatre idiomes; el català, el castellà, el francès i l'esperanto.

## Referències

* ↑ http://www.musicsperlacobla.com/compositor.php?autor_id=721%5BEnllaç+no+actiu%5D
* ↑ http://www.vilaweb.cat/noticia/908466/20041019/music-vigata-segimon-claveria-complert-100-anys.pdf
* 1 2 http://www.osonacomarca.com/index.php/weblog/segimon_claveria_baula_i_testimoni/ Arxivat 2016-03-04 a Wayback Machine.
* ↑ http://www.osonacomarca.com/index.php/weblog/comments/el_mestre_claveria_es_amb_105_anys_el_vigata_de_mes_edat/ Arxivat 2010-12-23 a Wayback Machine.
* ↑ «L'alcalde de Vic felicita i lliura un obsequi a Segimon Claveria, la persona de més edat de Vic». El 9, 21-10-2008. [Consulta: 6 setembre 2015].

## Enllaços externs

* Llista de sardanes a Sardanista.cat
# Sena (Aragó)

Sena és un municipi aragonès situat a la província d'Osca i enquadrat a la comarca dels Monegres. El 2023 tenia 484 habitants.

## Referències

* ↑ «Sena (Aragó)». Gran Enciclopèdia Catalana. Barcelona: Grup Enciclopèdia Catalana.
* ↑ «Aragón (Spain): Municipalities in Provinces» (en anglès), 3 gener 2024. [Consulta: 27 gener 2024].
# Sena (departament)

El departament del Sena fou un departament francès que fou suprimit l'1 de gener de 1968, com tot el departament del Sena i Oise en el qual estava enclavat, quan es va aplicar la llei del 10 de juliol de 1964, que va reorganitzar tota la regió parisenca. Del departament del Sena en van sortir quatre departaments nous: París (amb un ajuntament), Alts del Sena (amb 27 ajuntaments), Sena Saint-Denis (24 ajuntaments) i Val-de-Marne (29 ajuntaments). El codi del departament era el 75, actualment reservat per a la ciutat de Paris.
# Seseña

Seseña és un municipi de la província de Toledo, a la comunitat autònoma de Castella la Manxa. Està format pels nuclis de Seseña (Seseña Viejo), La Estación, Seseña Nuevo, (situat a 4 quilòmetres del nucli principal), Vallegrande, que es troba separat de Seseña Nou per l'autovia d'Andalusia (A4) i El Quiñón, on se situa el Residencial Francisco Hernando, que amb 13.500 nous habitatges es convertirà en el major nucli de població del municipi i està situat al costat dels límits municipals de Valdemoro, Ciempozuelos, Aranjuez, Esquivias i Borox. Pertany a la comarca de la Sagra.

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
# Serguei Smetanin

Serguei Smetanin (en rus Сергей Сметанин, Iekaterinburg, 24 d'octubre de 1973) és un ciclista rus, professional des del 1994 fins al 2003. Els seus principals èxits van ser en curses portugueses i espanyoles, ja que va militar en equips ciclistes d'aquests països.

## Palmarès

* 1994
** Vencedor d'una etapa a la Volta a Portugal del Futur
* 1996
** Vencedor d'una etapa a la Volta a Castella i Lleó
* 1997
** 1r a la Volta a Portugal
** Vencedor d'una etapa a la Setmana Catalana
** Vencedor d'una etapa a la Volta a Astúries
** Vencedor d'una etapa a la Volta a La Rioja
* 1998
** 1r al Gran Premi de Laudio
** Vencedor d'una etapa a la Volta a Aragó
** Vencedor d'una etapa a la Volta a Galícia
** Vencedor de 2 etapes a la Volta a La Rioja
* 1999
** 1r al Gran Premi Internacional de ciclisme MR Cortez-Mitsubishi i vencedor d'una etapa
** Vencedor d'una etapa a la Volta a Burgos
** Vencedor d'una etapa a la Volta a La Rioja
* 2000
** Vencedor d'una etapa a la Volta a Portugal
** Vencedor d'una etapa a la Setmana Ciclista Lombarda
** Vencedor d'una etapa al Gran Premi Internacional de ciclisme MR Cortez-Mitsubishi
* 2001
** Vencedor d'una etapa a la Setmana Catalana
* 2002
** Vencedor d'una etapa a la Volta a Espanya

### Resultats al Giro d'Itàlia

* 1998. Abandona (17a etapa)
* 1999. 92è de la classificació general

### Resultats a la Volta a Espanya

* 1996. 92è de la classificació general
* 1998. 61è de la classificació general
* 1999. 64è de la classificació general
* 2001. 114è de la classificació general
* 2002. 80è de la classificació general. Vencedor d'una etapa

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Set regnes combatents

Els Set regnes combatents o els set estats combatents (en xinès tra.:戰國七雄| en xinès s.:战国七雄| en p:zhàn guó qī xióng) es refereix als set regnes combatents de la Xina durant el període dels regnes combatents de la història xinesa. Els set estats combatents s'originen a partir de la debilitada dinastia Zhou i foren, en ordre alfabètic per pinyin:
* Chu (楚)
* Han (韓/韩)
* Qi (齊/齐)
* Qin (秦)
* Wei (魏)
* Yan (燕)
* Zhao (趙/赵)
Altre estat que no és normalment inclòs en esta llista, al no ser considerat pròpiament xinès, va ser Yue.
El guanyador eventual de les guerres va ser l'estat Qin, el governant del qual, Qin Shi Huang, establí la primera dinastia imperial en la història de la Xina.
La saga de videojocs per ordinador amb el nom de Seven Kingdoms es diu així per aquests estats.
# Set the World on Fire

Set the World on Fire és el tercer àlbum d'estudi del grup de thrash metal canadenc Annihilator, publicat l'any 1993.
L'àlbum va estar gravat pel guitarrista i el fundador d'Annihilator Jeff Waters, el baixista Wayne Darley, el guitarrista Neil Goldberg, el bateria Mike Mangini i el cantant Aaron Randall, que susbtituïa a Coburn Pharr.
L'àlbum, a diferència dels dos primers àlbums del grup, Alice in Hell i Never, Neverland conté més parts acústiques i no tanta velocitat com en els seus predecessors. Tot i el canvi d'estil, Set the World on Fire va rebre bones crítiques.

## Cançons

* "Set the World on Fire" (Pharr, Waters) – 4:30
* "No Zone" (Darley, Hartmann, Waters) – 2:47
* "Bats in the Belfry" (Hartmann, Pharr, Waters) – 3:37
* "Snake in the Grass" (Waters) – 4:55
* "Phoenix Rising" (Murphy, Waters) – 3:47
* "Knight Jumps Queen" (Waters) – 3:46
* "Sounds Good to Me" (Waters) – 4:18
* "The Edge" (Murphy, Waters) – 2:56
* "Don't Bother Me" (Goldberg, Pharr, Waters) – 3:23
* "Brain Dance" (Pharr, Waters) – 4:51
* "Hell Bent For Leather" (Tipton) - 2:54 *
* = Bonus Track només a l'edició limitada de DigiPak.

## Crèdits

* Aaron Randall - Cantant
* Jeff Waters - Veus a "Brain Dance"
* Neil Goldberg - Guitarrista
* Wayne Darley - Baixista
* Mike Mangini - Bateria
* Ray Hartmann - Bateria a "Snake in the Grass" i "Sounds Good to Me"
* Rick Fedyk - Bateria a "Phoenix Rising"
* Mark Lafrance - Veus secundàries "Phoenix Rising"
* David Steele - Veus secundàries "Phoenix Rising"
* Norm Gordon - Veus secundàries "Brain Dance"
* The Annihilettes - Veus secundàries a "Knight Jumps Queen" and "Brain Dance"
* John Webster- Teclats a "Phoenix Rising"
# Sibsagar

Sibsagar (Sivsagar, Sivasagar, assamès শিৱসাগৰ Xiwôxagôr) és una ciutat i municipi d'Assam, capital del districte de Sibsagar situada a 26° 59′ N, 94° 38′ E﻿ / ﻿26.98°N,94.63°E﻿ / 26.98; 94.63 a la riba dreta del Dikho. Consta la cens de 2001 amb una població de 54.482 habitants; un segle abans, el 1901, tenia 5.712 habitants.

## Història

Sibsagar, al costat de Rangpur, fou capital del regne Ahom fins al 1786 quan va passar al Jorhat. El 1836 els britànics van establir Rangpur, al costat de Sibsagar, com a capital del districte, mentre el deposat raja ahom va restar a Jorhat. El 1843 Sibsagar va ser considerada millor emplaçament però fins al 1880 no fou declarada oficialment la capital civil sota la Bengal Act V de 1876. La capital es va traslladar a Jorhat el 1911.

### Llocs interessants

Sibsagar (Llac de Sib) té un tanc d'aigua construït pel raja ahom Sib Singh al punt més alt de la ciutat el 1722, que és el que li dona nom; també hi ha diversos temples destacant el de Sivadol, el de Vishnudol i el de Devidol, construïts el 1734. Alrtres llocs són l'amfiteatre oval Rang Ghar i el palau Talatol Ghar. A la rodalia el llac artificial Joysagar, a Rangpur (capital del 1699 al 1786) avuia dia part de Sibsagar) construït pel raja Rudra Singha en honor de la seva mare Joymoti. Edifici modern són el Museu Ahom amb tota mena de records dels rages ahoms i el pont Namdang (construït fa segles però sobre el que avui dia passa una carretera). A Gargaon, a uns 13 km a l'est, hi ha el palau de Kareng Ghar, de set pisos, construït al segle XVIII. Una altra antiga capital, Charideo, construïda per Sukapha el fundador de la dinastia ahom, està situada també a la rodalia.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Fotos Arxivat 2009-12-13 a Wayback Machine.
* Sivasagar(Sibsagar)
# Simó Pons

Simó Pons, o Simon Pons, (Corbera de les Cabanes, 1861 - 1933) va ser un metge i botànic rossellonès que estudià els espermatòfits.

## Biografia

Es doctorà en medicina a Montpeller el 1884, i exercí a Illa (Rosselló). Va ser un gran estudiós de la flora pirenaica. Entre 1894 i 1899, conjuntament amb l'abbé Coste, va recopilar l'Herbarium Rosarum amb col·laboracions del germà Sennén, Charles Duffour, Joseph Soulié, Hippolyte Puech i Ernest Malinvaud; el botànic Michel Gandoger criticà l'obra al butlletí de la Societat Botànica de França durament, però Coste respongué immediatament. Pons va descriure científicament l'Adonis involucrata a la Flore de France de Rouy i Foucaud, a partir d'exemplars recol·lectats en la rodalia de Prada de Conflent. Cedí al museu de Viena del Delfinat un herbari important.
Els seus fills Simona i Josep Sebastià Pons foren poetes d'anomenada. La població d'Illa dedicà al doctor un carrer en homenatge.

## Obres

* Essai sur le bégayement Montpellier, 1884 (tesi doctoral)
* Hippolite Coste, Simon Pons Herbarium Rosarum Ille-Millau: imp. E.Aubert - ?, 1895-1900, 218 pàg. en 5 fascicles (edició facsímil Charleston (S.C.): Nabu Press, 2010 ISBN 9781147758221)

## Bibliografia

* Conill Dr Simon Pons, article al Bulletin de la Societé Agricole, Scientifique et Littéraire des Pyrénées Orientales LVIII, pp. 452–454
* Diccionari biogràfic Barcelona: Albertí, 1969, vol. III p. 548

## Notes

* ↑ Es poden consultar els tàxons descrits per aquest autor a International Plant Names Index (anglès)
* ↑ Michel Gandoger publicà l'article Observations sur l'Herbarium Rosarum de MM. Pons et Coste al Bulletin de la Societé Botanique de France tom 58 fascicle 2 (1904) p. 90 a 96, i Coste el replicà amb el text L'Herbarium Rosarum. Réponse à M. Gandoger al fascicle 6, p. 607-610 del mateix tom
* ↑ volum I, p. 53 (1893)
* ↑ Els dos primers volums foren publicats a Illa entre 1895 i 1896, el primer imprès a la impremta E. Aubert; i els altres tres ho foren entre 1896 i 1900 a Millau

## Enllaços externs

* Descripció i notes històriques de l'Herbarium Rosarum (francès)
# Snakov

Snakov és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1475.
# Serra de la Corrodella

La serra de la Corrodella(Carrodilla en castellà) està situada entre les comarques del Somontano de Barbastre i la Llitera, des de la ribera del Cinca, el congost d'Olvena (riu Éssera) i la serra d'Estada, l'extrem occidental al riu Guart, la part oriental. Arriba a 1.108 metres d'altitud.
La Sosa (riu) neix a la Llitera, a la serra. Està format per la unió de la Sosa de Peralta i la Sosa de Sanui.

## Pobles

* Calassanç (Osca), poble situat al sud de la Corrodella.
* Castilló del Pla, de l'antic municipi de Pilzà (actualment Benavarri), al peu de la serra, a 762 metres d'altitud.
* Llavassui, del municipi de Peralta i Calassanç, està situat als vessants meridionals de la serra.
* Peralta de la Sal és a la part alta de Llitera, al sud de la serra.

## Llocs d'interés

* Santuari de la Corrodella el qual dona nom a la serra.

## Referències

* 1 2 «Serra de la Corrodella». Gran Enciclopèdia Catalana. Barcelona: Grup Enciclopèdia Catalana.
* ↑ «Gran Enciclopèdia Aragonesa, Serra de Corrodella». Arxivat de l'original el 2016-03-04. [Consulta: 23 octubre 2015].
* ↑ «Olvena, Enciclopèdia aragonesa». Arxivat de l'original el 2015-09-21. [Consulta: 23 octubre 2015].
* ↑ «Serra de la Corrodella». Gran Enciclopèdia Catalana. Barcelona: Grup Enciclopèdia Catalana.
* ↑ «Serra de la Corrodella». Gran Enciclopèdia Catalana. Barcelona: Grup Enciclopèdia Catalana.
* ↑ «Serra de la Corrodella». Gran Enciclopèdia Catalana. Barcelona: Grup Enciclopèdia Catalana.
* ↑ «Serra de la Corrodella». Gran Enciclopèdia Catalana. Barcelona: Grup Enciclopèdia Catalana.
* ↑ «Serra de la Corrodella». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* mapa de la serra de Corrodella
# Skólkovo (óblast de Moscou)

Skólkovo (en rus: Ско́лково), és una localitat al districte d'Odintsovski, óblast de Moscou, Rússia, situada a 2 km a l'oest de la ronda de Moscou prop del riu Setun. La seva població estimada (el 2005) era de 325 habitants.
Hi ha constància de l'existència de la vila des del segle xvi. El 1862, a la vila hi havia 23 focs, amb un total de 226 persones (104 homes i 112 dones).
El març de 2010, el President de Rússia Dmitri Medvédev va anunciar els plans per crear el Centre d'Innovació de Skólkovo — un modern complex tecnològic per encoratjar la recerca i innovació científica. La construcció del centre va començar a Skólkovo el 2011. A més a més, hi ha un altre gran projecte en marxa prop de Skólkovo, la construcció de l'Escola de Direcció.

## Referències

* ↑ Центральный статистический комитетъ Министерства внутреннихъ дѣлъ. "Списки населённых мѣстъ Россiйской Имперiи. XXIV Московская губернiя". Санктпетербургъ, 1862. Стр. 23.

## Enllaços externs

* Odintsovo.info. Сколково — непростая история небольшого села
# Snowflake Inc.

Snowflake Inc. és una empresa estatunidenca especialitzada en computació al núvol amb seu a Bozeman, Montana. Es va fundar el juliol de 2012 i es va llançar públicament l'octubre de 2014.
L'empresa ofereix un servei d'emmagatzematge i anàlisi de dades basat en informàtica al núvol, generalment anomenat "data-as-a-service". Permet als usuaris corporatius emmagatzemar i analitzar dades mitjançant maquinari i programari basats en núvol. Les característiques principals del servei Snowflake són la separació de l'emmagatzematge i el càlcul, el càlcul escalable sobre la marxa, l'intercanvi de dades, la clonació de dades i el suport per a eines de tercers. Funciona a Amazon Web Services des del 2014,a Microsoft Azure des del 2018 i a Google Cloud Platform des del 2019. L'empresa va ocupar el primer lloc al Forbes Cloud 100 el 2019. L'oferta pública inicial de la companyia va recaptar 3.400 milions de dòlars el setembre del 2020, una de les OPI de programari més grans de la història.
El 2024, un pirateig massiu de clients de Snowflake va provocar un accés il·legal a dades de Ticketmaster, Banc de Santander i AT&T, entre d'altres. Les llistes d'inicis de sessió de clients estaven disponibles als fòrums de pirateria; els que no tenien autenticació multifactorial es van veure afectats. En una investigació de Mandiant es va confirmar que les credencials dels comptes de clients de Snowflake es van obtenir mitjançant un programari maliciós de robatori d'informació rastrejat anomenat Frostbite, que va afectar sistemes que no pertanyien a Snowflake. Mandiant va vincular l'atac al grup UNC5537 i creu que l'incompliment va començar el 14 d'abril de 2024.

## Referències

* ↑ Handy, Alex «Snowflake offers cloud data warehouse as a service, cheaply». , October 23, 2014.
* ↑ Wingfield, Nick «Longtime Microsoft Executive Opens Cloud Database Start-Up». , October 21, 2014.
* ↑ Bass, Dina. «Snowflake Takes Aim at Amazon, Hadoop With New Data Service». Bloomberg News, October 21, 2014.
* ↑ Reckers, Ed. «What is the Snowflake Data Platform?». SnapLogic, January 14, 2022. [Consulta: October 22, 2022].
* ↑ La Monica, Paul R. «Snowflake Shares More than Double. It's the Biggest Software IPO Ever». CNN [New York], September 16, 2020.
* ↑ Whittaker, Zack. «Live Nation confirms Ticketmaster was hacked, says personal information stolen in data breach». TechCrunch, 31-05-2024. [Consulta: 2 juny 2024].
* ↑ Bill Toulas. «Massive AT&T data breach exposes call logs of 109 million customers». BleepingComputer, 12-07-2024. [Consulta: 13 juliol 2024].
* ↑ Whittaker, Zach. «Hundreds of Snowflake customer passwords found online are linked to info-stealing malware». TechCrunch, 05-06-2024. [Consulta: 2 juliol 2024].
* ↑ Sergiu Gatlan. «Advance Auto Parts stolen data for sale after Snowflake attack». BleepingComputer, 05-06-2024. [Consulta: 13 juliol 2024].
* ↑ «Mandiant: 'Exposed credentials' led to Snowflake attacks | TechTarget» (en anglès). Security. [Consulta: 18 juliol 2024].
# Solea

Solea est gènere de peixos plans pertanyents a la família de soleids, ordre dels pleuronectiformes.

## Taxonomia

Actualment es consideren aquestes espècies vàlides en aquest gènere:
* Solea aegyptiaca Chabanaud, 1927
* Solea capensis Gilchrist, 1902
* Solea elongata F. Day, 1877
* Solea heinii Steindachner, 1903
* Solea ovata J. Richardson, 1846
* Solea senegalensis Kaup, 1858
* Solea solea (Linnaeus, 1758)
* Solea stanalandi J. E. Randall & McCarthy, 1989
* Solea turbynei Gilchrist, 1904

## Referències

* ↑ "Solea". FishBase. Ed. Ranier Froese i Daniel Pauly. December del 2012. N.p.: FishBase, 2012.
# Solea capensis

Solea capensis és un peix teleosti de la família dels soleids i de l'ordre dels pleuronectiformes que es troba a les costes de Sud-àfrica.

## Referències

* ↑ The Taxonomicon (anglès)
* ↑ FishBase (anglès)